Príloha č. 5

	Analýza vplyvov na životné prostredie k materiálu 
Návrh na začatie stavby „Rekonštrukcia objektu Stáleho zastúpenia pri Európskej únii Brusel – Avenue de Cortenbergh 79-81, Brusel“

	5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?

	Predkladaný materiál má minimálny vplyv na životné prostredie. Ide o rekonštrukciu objektu Stáleho zastúpenia SR pri Európskej únii, ktorý je v nevyhovujúcom stave. Technické zariadenie budovy nezodpovedá terajším požiadavkám na budovy, nakoľko sú nainštalované pôvodné zariadenia zo 70–tych rokov, ktoré nespĺňajú požiadavky na ochranu životného prostredia a úsporu energií. Pri navrhovanej rekonštrukcii je uvažované s výmenou klasických nekondenzačných kotlov za kotly kondenzačné, s využitím obnoviteľných zdrojov energie, zvýšením tepelno-technických parametrov obalových konštrukcií, zámenou za modernejšie zariadenia vzduchotechniky a vetrania, čo má vplyv na zníženie spotreby energie ako aj vplyv na životné prostredie a v konečnom dôsledku aj na úsporu prevádzkových nákladov objektu. 
Navyše systém vzduchotechniky bude nahradený za modernejší a energeticky menej náročnejší systém bez použitia chladiva R22. Tento typ plynu je zakázaný od 1. januára 2015, čo upravuje nariadenie Európskeho parlamentu a rady (ES) č. 1005/2009 zo 16. Septembra 2009 o látkach, ktoré poškodzujú ozónovú vrstvu v platnom znení. 

Predkladaný materiál má pozitívny vplyv na ochranu životného prostredia, najmä na zložku ovzdušia.
Vzhľadom na stupeň prípravy materiálu, nie je možné stanoviť presnejší vplyv výpočtu a rozsahu ochrany životného prostredia, nakoľko jednotlivé zariadenia a technológie budú známe až pri vypracovaní projektovej dokumentácie.


	5.2 Bude mať predkladaný materiál vplyv na chránené územia a ak áno, aký? 

	Predkladaný materiál nebude mať vplyv na chránené územia.

	5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?

	Predkladaný materiál bude mať pozitívny vplyv na životné prostredie presahujúce štátne hranice, nakoľko predkladaný materiál sa týka rekonštrukcie objektu umiestneného v Belgickom kráľovstve.

	5.4 Aké opatrenia budú prijaté na zmiernenie negatívneho vplyvu na životné prostredie?

